b"\n_START_ARTICLE_\nGrimstad\n_START_SECTION_\nInformaci\xc3\xb3 general\n_START_PARAGRAPH_\nLa ciutat de Grimstad es va establir com a municipi l'1 de gener de 1838. L'1 de gener de 1878, part del municipi ve\xc3\xad de Fj\xc3\xa6re (poblaci\xc3\xb3: 948) va ser traslladada a Grimstad; novament, l'1 de gener de 1960, una altra part de Fj\xc3\xa6re (poblaci\xc3\xb3: 344) va ser traslladada a aquesta localitat. Finalment, l'1 de gener de 1971, els municipis rurals de Fj\xc3\xa6re (poblaci\xc3\xb3: 6189) i Landvik (poblaci\xc3\xb3: 2781) es van unir a la ciutat de Grimstad (poblaci\xc3\xb3: 2794) per formar un municipi considerablement m\xc3\xa9s gran amb una poblaci\xc3\xb3 total d'11.764 habitants en el moment de la uni\xc3\xb3.\n_START_SECTION_\nNom\n_START_PARAGRAPH_\nQuan Noruega pertanyia al regne dan\xc3\xa8s, el nom original de la ciutat era Gr\xc3\xb8mstad. Durant el registre de les ciutats i les petites localitats noruegues, el nom es va malinterpretar i es va convertir en Grimstad. La ubicaci\xc3\xb3 original de la ciutat era el port (en n\xc3\xb2rdic antic: st\xc3\xb8d) de l'antiga granja Grom. El significat exacte de Grom \xc3\xa9s incert, per\xc3\xb2 se sap que deriva del nom d'un riu Gro o Gr\xc3\xb3a que significa \xc2\xabel que creix\xc2\xbb.\n_START_SECTION_\nEscut d'armes\n_START_PARAGRAPH_\nL'escut es va establir el 1899 i es basa en un segell de la ciutat que data del 1847. Aquest escut presenta un bergant\xc3\xad com a s\xc3\xadmbol de la import\xc3\xa0ncia que tenen les embarcacions per a la ciutat.\n_START_SECTION_\nHist\xc3\xb2ria\n_START_PARAGRAPH_\nGrimstad es troba dins dels l\xc3\xadmits de l'antic districte de Fj\xc3\xa6re. Pel que sembla es nomena per primera vegada a la ciutat com a port al segle XVI. Cristi\xc3\xa0 II (1513-1523), rei de Dinamarca i Noruega, va intentar recuperar els seus regnes vuit anys despr\xc3\xa9s que fos enderrocat. Una tempesta va dispersar la seva flota per la costa noruega, i el 24 d'octubre de 1531, la seva tripulaci\xc3\xb3 es va refugiar a Grimstad. L'1 de juliol de 1532, Cristi\xc3\xa0 es va rendir davant el seu rival, el rei Frederic I de Dinamarca, a canvi d'una promesa de salconduit. El rei Frederic I no va complir la seva promesa i va empresonar a Cristi\xc3\xa0 fins a la seva mort._NEWLINE_Hi ha registres de l'exist\xc3\xa8ncia d'una posada a Grimstad ja l'any 1607. El 1622, la ciutat es va convertir en un port reconegut; el 1747, se la coneixia com una comunitat de navegants i com un lloc que solia ser freq\xc3\xbcentat per contrabandistes. _NEWLINE_Durant les Guerres Napole\xc3\xb2niques, Anglaterra va bloquejar Noruega. El 1811, un bergant\xc3\xad angl\xc3\xa8s va entrar al port per capturar els for\xc3\xa7adors del bloqueig, per\xc3\xb2 en va ser expulsat i no va tornar. John Frederik Classen, amo de Frolands V\xc3\xa6rk (una ferreria), va obtenir concessions per exportar i importar a trav\xc3\xa9s de Grimstad i evitar Arendal i les seves taxes de duanes. Grimstad va rebre la categoria de ciutat del mercat el 1816.\n_START_SECTION_\nEducaci\xc3\xb3\n_START_PARAGRAPH_\nGrimstad alberga a Drottningborg, un col\xc2\xb7legi secundari privat luter\xc3\xa0 que era un internat. A la ciutat tamb\xc3\xa9 es troba Bibelskolen in Grimstad, una escola b\xc3\xadblica privada luterana. Tanmateix, en aquest lloc s'hi situa la facultat d'enginyeria de la Universitat d'Agder i una resid\xc3\xa8ncia estudiantil anomenada Gr\xc3\xb8m.\n_START_SECTION_\nGeografia\n_START_PARAGRAPH_\nGrimstad \xc3\xa9s un municipi costaner del comtat d'Aust-Agder que limita amb l'Skagerrak. Al seu torn, el municipi limita amb Arendal a l'est, Froland i Birkenes al nord i Lillesand a l'oest. Els llacs Syndle i Rore es troben a la part nord del municipi i els llacs Landviksvannet i Reddalsvannet a la part sud, prop de Reddal.\n_START_SECTION_\nAtraccions\n_START_PARAGRAPH_\nEl Museu Mar\xc3\xadtim (s'hi pot accedir amb vaixell), el complet Museu de la Ciutat i el Museu Noruec d'Horticultura s\xc3\xb3n molt populars entre els turistes, aix\xc3\xad com el gran nombre d'exposicions i concerts que es realitzen a la ciutat. Al seu torn, Grimstad \xc3\xa9s una destinaci\xc3\xb3 popular per als estiuejants i es transforma en un important centre comercial durant la temporada nadalenca._NEWLINE_Durant l'estiu, Grimstad acull el Festival de Curtmetratges de Noruega, que atrau els amants del cinema que v\xc3\xa9nen de lluny i prop de la ciutat. Una altra atracci\xc3\xb3 popular \xc3\xa9s l'Agder Teater a Fj\xc3\xa6reheia, un escenari a l'aire lliure situat en una pedrera abandonada. Tamb\xc3\xa9 es poden fer compres a Oddensenteret al costat del port. (La vista des Oddensenteret es veu a la foto panor\xc3\xa0mica m\xc3\xa9s amunt)._NEWLINE_L'estaci\xc3\xb3 del far Homborsund est\xc3\xa0 situada dins el municipi, igual que la cerveseria N\xc3\xb8gne \xc3\x98.\n_START_SECTION_\nEsports\n_START_PARAGRAPH_\nEl Campionat Mundial d'Orientaci\xc3\xb3 de 1997 es va dur a terme a Grimstad."